
EUROPAN13 – új lehetőség a kihasználatlan városi területek újrahasznosítására
Pályázati felhívás az EUROPAN13 helyszínkiválasztó fordulóján való részvételre

Az EUROPAN13 szervezői kizárólagos magyarországi partnerükön keresztül április végéig várják területgazdák jelentkezését, hogy részt vegyenek az immár 20 éve sikeres pályázati rendszerben, ezúttal az „alkalmazkodóképes város” tematika mentén. A fiatal építészeket motiváló és a nehezen megoldható várostervezési kérdésekre válaszokat kereső verseny első eleme a pályaműveknek értelmet adó helyszínek kiválasztása.
A szervezők olyan területgazdák – elsődlegesen önkormányzatok és más, intézményi és magán ingatlantulajdonosok, vagyonkezelők, vagy ingatlanfejlesztők – jelentkezésére számítanak, akiknek a birtokában, kezelésében olyan nehezen hasznosítható terület van, amelyeknek a hosszabb távon fenntartható értéknöveléséről, hasznosításáról gondoskodni kívánnak, ám a szokásos megoldásokkal eddig nem jutottak eredményre. Ilyen területek lehetnek például az elavult, kihasználatlan ipari, vagy közlekedési területek, rendezésre váró parkok, elhanyagolt lakóövezetek, egykori fegyveres testületek elhagyott területei.
Az EUROPAN nemzetközi pályázat valódi értéke és eredménye évek óta a területgazdák számára, így az idén megkezdődő ciklus végére is, hogy a pályaművek készítői több tucat friss, fantáziagazdag, és mégis a megvalósítás felé vezető tervet tesz le a helyszíneket biztosítók asztalára.
Bevált módszerek a nehezen fejleszthető területek tervezésére
A több mint húsz éve Párizsból kezdeményezett, kétéves ciklusokban ismétlődő EUROPAN pályázati rendszer a fiatal várostervezők, tájépítészek és építészek részvételével, integrált megközelítéssel, multidiszciplináris tervezőcsoportok közreműködésével, egyre finomodó, nemzetközi szinten is irányadó módszerekkel segíti a nehezen fejleszthető, rendszerint sok különböző problémával terhelt területek hasznosítását. Első lépésben a benevezésre elfogadott helyszínek tervezési programja felkerül a pályázat nemzetközi honlapjára. Ezt követően a pályázaton elindulni készülő, az európai felsőoktatási intézményekben diplomát szerzett 40 év alatti tervezők kiválasztják, hogy melyik ország melyik helyszínére készítik el tervpályázatukat. A tapasztalatok szerint az egyes helyszínekre általában 20-40 pályamű érkezik be, és éppen a pályázat meghirdetésének módja, a pályázók összetétele eredményezi azt, hogy a beérkező megoldások között számos olyan található, amely a távoli, külső látásmód érvényesítésével, új megközelítésmódjával segíti a nehéz adottságú területen az előrelépést.
Értéknövekedés, kedvezőbb áron
Az EUROPAN pályázati rendszer kifejezett előnye a magasabb szintű kommunikáció. Az európai pályázat eredményéről folytatott párbeszéd alkalmas nagyobb figyelem kiváltására; a helyi, regionális és a kihasználatlan területre vonatkozó javaslatok segítik a terület iránti befektetői érdeklődés felkeltését, ezáltal az ingatlan értékének növekedését is elősegítik. A pályázat költségei ugyanakkor nem haladják meg egy hasonló nagyságrendű hazai ötletpályázat árának a felét-kétharmadát.
Helyszíneket és területgazdákat keresünk!
A MUT NKft., az EUROPAN Magyarországi Titkársága pályázatot hirdet az EUROPAN13 terület-kiválasztási fordulójában önkormányzatok és más területgazdák számára!
A pályázati program hazai szervezője, az EUROPAN Magyarország titkársága:
Magyar Urbanisztikai Tudásközpont Nonprofit Kft. 
Postacím: 1094 Budapest, Liliom utca 48. 
Telefon: +36 1 215 5794
Email: mut@mut.hu 
Kapcsolattartó:
Szabó Árpád DLA, nemzeti koordinátor 
Telefon: +36 30 274 4963 
Email: arpad.szabo@mut.hu

A pályázaton minden, a kiírásnak megfelelő helyszínnel rendelkező önkormányzat vagy más jogi, vagy természetes személy (területgazda) részt vehet.
Miért jó a helyszín gazdájának?
A kiválasztási folyamatban eredményes önkormányzat vagy más területgazda a pályázat számára felkínált helyszínnel:
· részt vehet az EUROPAN 13 Nemzetközi Építészeti- Városépítészeti Pályázaton, ahol a korábbi évek tapasztalatai szerint a felvetett problémára helyszínenként legalább 15-20, de átlagban 30-40 friss nemzetközi szemléletű tervet kap
részt vesz egy kétfordulós helyszín-kiválasztási zsűrizésen
konkrét, részletes dokumentációt kap, amely megfelel a nemzetközi pályázati rendszernek és körüljárja, pontosan megfogalmazza a helyszín problematikáját, fejlesztésének szükségessére vonatkozó jellemzőket
széleskörű szakmai publicitást kap 
bekapcsolódhat az EUROPAN 13-hez kapcsolódó nemzetközi fórumok és rendezvények szakmai munkájába
· a MUT kommunikációs anyagaiban (honlapon, kiadványokon, stb.) megjelenik
A pályázat beadási határideje:
2014. április 30.
A pályázat nevezési díja:
100 000 Ft + ÁFA
Az összeget a Magyar Urbanisztikai Tudásközpont NKft. 11709002-20603557 számú OTP bankszámlájára való átutalással 2014. április 30-ig kell megfizetni. A közlemény rovatban kérjük feltüntetni: Europan13 nevezési díj


A pályázatra beadandó anyagok:
az önkormányzat, fejlesztési társaság vagy egyéb résztvevő területgazda adatai (neve, székhelye, telefonszáma, adószáma); felelős személy megnevezése (neve, beosztása, elérhetősége)
a pályázaton résztvevő helyszín bemutatása az alábbi tartalommal (maximum 5 A4-es oldal terjedelemben): 
· a helyszín fejlesztési elképzeléseinek, problematikájának bemutatása (maximum 3000 karakterben)
· léptékhelyes helyszínrajz
· fotók a helyszínről
· légi- vagy ortofotó 
írásbeli garanciavállalás a 2 éves ciklusra (előre meghatározott határidőkkel ellátott) részletekre osztott részvételi díj megfizetésének vállalásáról, amelyet az önkormányzat vagy társaság aláírásra jogosult képviselője lát el kézjegyével
a nevezési díj befizetésének igazolását

A pályázati anyagot postai úton nyomtatva és e-mailen kell eljuttatni 
a
Magyar Urbanisztikai Tudásközpont Nonprofit Kft. 
címére (1094 Budapest, Liliom utca 48.), 
és email címére (mut@mut.hu) 
2014. április 30-ai postai feladási dátummal. 
A borítékon kérjük feltüntetni: 
EUROPAN 13 pályázat!

A pályázat mellékletei letölthetők a www.europan-hungary.hu címről:
előzetes pályázati felhívás
írásbeli garanciavállaló nyilatkozat
az EUROPAN 13 tematikája angol nyelven
A pályázat menete:
A pályázatokat első körben az EUROPAN Magyarország Nemzeti Bizottsága bírálja el, szükség esetén a pályázók meghallgatásával. A Nemzeti Bizottság összetétele a www.europan-hungary.hu weblapon megtalálható.
A jelölt helyszínek pályázatra való alkalmasságától függően az EUROPAN Magyarország Titkársága 1-5 helyszínt választ ki a pályázaton való részvételre.
A pályázat eredményét az EUROPAN Magyarország Titkársága, 2014. május 30-ig kihirdeti, és 2014. június 30-ig a győztesekkel támogatási szerződést köt!
A pályázati részvételre kiválasztott, győztes helyszínek képviselői a 2014–2016 közötti időszakban a Magyar Urbanisztikai Tudásközpont Nonprofit Kft-vel kötött szerződések alapján az alábbiak szerinti ütemezésben rendezik a részvételi díjat:
2014. szeptember 15-ig		4 500 000 Ft
2015. március 30-ig			4 500 000 Ft
2015. szeptember 30-ig		8 500 000 Ft
2016. január 15-ig			3 500 000 Ft

A részvételi díj magában foglalja a pályázat összes tervezési, rendezvényszervezési, megvalósítási, kommunikációs költségeit, valamint a győztes pályaművek díjazását is! A részvételi díjért Az EUROPAN pályázati rendszer sajátosságainak megfelelően a Magyar Urbanisztikai Tudásközpont NKft., mint az EUROPAN Magyarországi Titkársága vállalja:
a pályázat koordinálását, tervezési, szervezési, kivitelezési és kommunikációs munkálatainak elvégzését
a helyszín EUROPAN13 pályázati feltételeknek megfelelő részletes lehatárolásában való közreműködést
a helyszín képviselőivel egyeztetve a pályázati kiírás részletes dokumentációjának elkészítését magyar és angol nyelven
a pályaművek zsűrizésének megszervezését, a kiválasztási folyamat koordinálását, az értékeléshez kapcsolódó rendezvények megtartását
nemzetközi és hazai kapcsolatain keresztül a pályázati tervek számára széleskörű szakmai publicitás biztosítását
[bookmark: _GoBack]honlapján és minden a kétéves ciklusban készülő kiadványában az önkormányzat vagy fejlesztési társaság megjelenítését, mint az EUROPAN Magyarország támogatója 
az EUROPAN Nemzeti Bizottság tagjainak közreműködésével szakmai konzultációk biztosítását az adott terület fejlesztését illetően, továbbá 
a beérkezett pályaművek tanulságai alapján a terület továbbtervezésére, fejlesztésére vonatkozó ajánlások összeállítását. 


2014. január 23


az EUROPAN Magyarország Titkársága


További információ:
www.europan-hungary.hu 
www.mut.hu 
www.europan-europe.com
Szabó Árpád DLA, nemzeti koordinátor 
+36 30 274 4963 
arpad.szabo@mut.hu

Magyar Urbanisztikai Tudásközpont Nonprofit Kft. 
1094 Budapest, Liliom utca 48.
mut@mut.hu

